सीएम जगन मोहन रेड्डी ने गिरवा दी 8 करोड़ की बिल्डिंग, चंद्रबाबू नायडू लगाते थे 'जनता दरबार'  
अमरावती में प्रजा वेदिका बिल्डिंग को गिराया गया
सीएम जगन मोहन रेड्डी के आदेश के बाद कार्रवाई
तेलगू देशम पार्टी ने इस बिल्डिंग को 2017 में बनाया था
#WATCH: Demolition of 'Praja Vedike' building underway in Amaravati. The building was constructed by the previous government led by N. Chandrababu Naidu. #AndhraPradeshpic.twitter.com/qRCWjfVTJZ
टीडीपी (TDP) प्रमुख ने कुछ समय पहले नए सीएम को पत्र लिखा था कि वह इस हॉल को बना रहने दें जिससे वह विपक्ष के नेता के तौर पर यहां से काम कर सकें. उन्होंने लिखा था, 'मैं आशा करता हूं कि व्यवस्थाएं पहले की तरह बनी रहेंगी और प्रजा वेदिका विपक्ष के नेता का उपभवन होगा. जिससे मैं विधायकों और आम जनता से मिल सकूं और अपना कर्तव्य पूरा कर सकूं.'
बता दें कि वाईएसआर कांग्रेस प्रमुख जगनमोहन रेड्डी ने गुरुवार (30 मई) को आंध्रप्रदेश के मुख्यमंत्री पद की शपथ ली थी. राज्यपाल ईएसएल नरसिम्हन ने विजयवाड़ा में आईजीएमसी स्टेडियम में जगन (46) को पद एवं गोपनीयता की शपथ दिलाई थी. जगन की पार्टी ने लोकसभा चुनाव के साथ हुए विधानसभा चुनावों में कुल 175 में से 151 सीटों पर जीत हासिल की थी.